Diari Oficial de la Generalitat Valenciana


Sumari del DOGV 8830, del 09-06-2020 (2020/3930)

Informació pública de l'expedient de revisió i d'adaptació de l'autorització ambiental integrada de les instal·lacions de Saica Natur, SL (Alacant), situada en el polígon de les Talaies, carrer del Ruble, núm. 121, d'Alacant, per a l'actualització i adaptació al que figura en el document de conclusions de millors tecnologies disponibles del tractament de residus. Exp.: 101/19 IPPC.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3930


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de revisió i d'adaptació de l'autorització ambiental integrada de les instal·lacions de Saica Natur, SL (Alacant), situada en el polígon de les Talaies, carrer del Ruble, núm. 121, d'Alacant, per a l'actualització i adaptació al que figura en el document de conclusions de millors tecnologies disponibles del tractament de residus. Exp.: 101/19 IPPC. [2020/3930]  
  
  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 101/19 IPPC, relatiu a Saica Natur, SL, amb domicili a l'efecte de notificacions a l'avinguda dels Sants Patrons, núm. 39, 2a, 6a, d'Alzira (València), que té com a objecte la revisió i l'adaptació de l'autorització ambiental integrada de les instal·lacions d'un centre de recuperació de paper, tractament de residus, transferència de residus tòxics i perillosos i RAEE.  
- Peticionari: Saica Natur, SL.  
- Emplaçament: carrer del Ruble, núm. 121, del polígon industrial les Talaies d'Alacant.  
- Documentació:  
1. Projecte per a l'actualització de l'AAI per a una instal·lació destinada a un centre de transferència d'RTP i RAEE, indústria de recuperació de paper, tractament de residus, d'acord amb els documents de conclusions de les millors tècniques disponibles per a un centre de tractament de residus, conformement amb la Directiva 2010/75/UE, del Parlament Europeu i del Consell, publicada el 17 d'agost de 2018, decisió de l'execució (UE) 2018/1147, de la Comissió.  
2. Estudi d'impacte ambiental simplificat.  
3. Com a documents annexos s'hi inclouen els següents: resum no tècnic, en matèria d'abocaments, sòls i aigües subterrànies, emissions a l'atmosfera, RAEE, informe d'auditoria acústica de l'any 2018, autoprotecció i accidents greus, residus, i documentació per a l'Ajuntament d'Alacant.  
  
Per la qual cosa s'informa que, en el termini de 30 dies hàbils a partir de l'endemà a la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que consideren convenients. En cas que la publicació de l'anunci coincidisca amb el període de vigència del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, el termini d'informació pública es considerarà iniciat l'endemà a la data de finalització d'aquest període de vigència.  
  
Durant aquest termini, els interessats podran examinar la documentació relativa a l'esmentat expedient en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control integrat de la contaminació de l'àrea de Qualitat ambiental de la Generalitat Valenciana, i l'enllaç de la qual és el següent:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 27 de maig de 2020.- El director general de Qualitat i Educació Ambiental: Joan Piquer Huerga.